New York bazarında noyäber ayında kitereläçäk neftneñ bäyäse miçkäsenä 50 dollar 47 sentqa citte. Belgeçlär äytüençä, neft' bäyäseneñ kütärelüe berniçä säbäp belän añlatıla: Söğüd Ğärabstanındağı xällär, Quşma Ştatlardağı dawıllar, Ğiraqta bäreleşlärneñ däwam itüe, häm Rusiäneñ YUKOS neft' şirkätenä bäyle xoquqıy, finans mäs'älälär. Neft' bäyälären töşerü maqsatı belän bügen Söğüd Ğärabstanınıñ neft' ministrı Ali Naimi Söğüd Ğärabstanı könlek neft' çığaru külämen arttırıp 11 million miçkägä citkeräçäk dide. Xäzer bu il 9 yarım million miçkä neft' çığara.